Hanka Krawcec

Hanka Krawcec,  Hannah Schneider (roź. 13. měrca 1901 w Drježdźanach, wum. 19. oktobra 1990 w Filipowje, Česka) - jo była górnoserbska wuměłska mólaŕka, grafikaŕka a ilustratorka. Wóna jo była znata ako prědna profesionelna serbska wuměłcowka.  

Hanka jo była źowka serbskego komponista, Bjarnata Krawca. Wóna jo se kubłała ako grafikaŕka w Drježdźanach a w Praskej Wusokošuli wuměłskego rucnikaŕstwa. W lěśe 1921 jo sobuzałožyła Koło serbskich twórjecych wuměłcow. Wót 1928 až do kóńca drugeje swětoweje wójny jo wóna bydliła a źěłała ako grafikaŕka w Nimskej, a wót 1945 až do smjerśi w Českej. Tam jo w lětach 1947-1986 bydliła a źěłała w Warnoćicach,pón w Filipowje. Wót 1947 lěta jo wóna była sobuźěłaśeŕka Domowiny. 

Hanka Krawcec jo wumrěła w českem Filipowje w 1990, jeje row jo w Warnoćicach. 

Hanka jo źěłała grafiki, plakaty, wobraze, temperowe mólby, mólby na głažku, ilustracije, rězby, ex librise, logo a emblemy.  
Nejwuznamnjejša jeje twóŕba jo grafiski cyklus "Člověk by člověku světlem měl být" (1961–1975). W lěśe 1949 jo Hanka wuźěłała emblem Domowiny, kenž jo serbska lipa, běły bom z tśimi łopenjami na cerwjenej slězynje. 

Jeje twóŕby su w zběrkach Českeje Narodneje Galerije a Narodnego Muzeja w Praze. 
Hanka Krawcec jo dostała Myto Ćišinskego w lěśe 1982.

 Literatura 
 Milan Hrabal, Hanka Krawcec, Warnoćicy 2001, ISBN 80-238-7019-X 
 Milan Hrabal, Hanka Krawcec - výtvarné dílo / tworjace wuměłstwo, Warnoćicy 2011, ISBN 80-238-7019-X
 Cyril Kola, Hanka Krawcec njeboha, [w:] Rozhlad 1990 (12), b. 351 a d. 

 Wótkaze 

 Katalog Hanki Krawc w ČR  (česki) 
 Bio Hanki Krawcec  (česki)

 Wopomnjeńska tofla 

Kategorija:Mólaŕ
Kategorija:Grafikaŕ
Kategorija:Nosaŕ Myta Ćišinskego
Kategorija:Serb
Kategorija:Roź. 1901
Kategorija:Wum. 1990
Kategorija:Žona